Bokmål
<s>Bokmål (ISO 639-3: nob; u prijevodu knjiški jezik), zvan katkad i riksmål (državni jezik), jedan je od šest istočnoskandinavskih jezika.</s><s>Kao i drugi standardni norveški jezik, nynorsk, to je u biti pisani jezik, ali većina Norvežana govori dijalektima koji se više ili manje razlikuju od pisanog jezika.</s><s>Bokmål je blizu, a dijelom proizlazi iz danskog jezika 19. stoljeća.</s><s>Od dva oblika norveškog standarda, bokmål je stariji i rasprostranjeniji među govornicima, prema procjeni njime se služi 85–90% stanovništva u Norveškoj.</s><s>Iznimka su zapadni dijelovi Norveške gdje se većina govornika još uvijek služi nynorskim.</s><s>Bokmål je standardna inačica norveškoga jezika koju najčešće uče strani studenti.</s><s>Konzervativnija pravopisna norma, poznatija kao riksmål, nije službeni jezični oblik, ali je naširoko upotrebljavaju novinari i autori.</s>

<s>Povijest</s>

<s>Prvi pravopis službeno je usvojen 1907. pod imenom riksmål, a na njemu se radilo od 1879.</s><s>To je u biti prilagođeni danski književni jezik, jer je u prošlosti Norveška bila u uniji s Danskom, pa su tim dano-norveškim jezikom govorile norveške gradske i intelektualne elite, posebice u glavnom gradu.</s><s>Kada su velike konzervativne novine Aftenposten 1923. počele objavljivati tekstove na novome pravopisu, danski je jezik praktički izašao iz uporabe u Norveškoj.</s>

<s>Ime bokmål službeno je usvojeno 1929., a predložene su i radikalnije jezične reforme da bi se u budućnosti oba jezična oblika ujedinila u samnorsk.</s><s>Ovoj se reformi, međutim, protive intelektualci koji zagovaraju stariju ortografiju i riksmål.</s><s>Nakon Drugog svjetskog rata pojačala se borba protiv zbližavanja dviju standarda u samnorsk, pa su naknadne jezične reforme u bokmålu pravopisno bliže rješenjima koja zastupaju pristaše konzervativnijeg riksmåla.</s>

<s>U školama je za vrijeme Drugog svjetskog rata naglo pao broj polaznika na riksmålu/bokmålu, a nynorsk je učilo više od jedne trećine učenika.</s><s>Nakon rata došlo je do novih jezičnih reformi, bokmål je ponovno populariziran i bilježio je stalni porast.</s><s>Danas se taj jezični oblik poučava u gotovo 90% norveških osnovnih škola, a nynorsk je popularniji jezični oblik u regijama na zapadu Norveške.</s>

<s>Jedan je od dva člana norveškog makrojezika [nor].</s>

<s>Vidi 
 bergensk
 høgnorsk
 innlandsmål
 landsmål, allmogespråk, bygdemål, dialekt
 folkmål
 nordnorsk
 norsk
 nynorsk
 østnorsk
 riksmål
 samnorsk
 stasjonsspråk
 trøndersk
 vestnorsk</s>

<s>Izvori</s>

<s>Vanjske poveznice 
Ethnologue (14th)
Ethnologue (15th)</s>

<s>Germanski jezici
Jezici Norveške
jezici po abecedi</s>

